Ceyn Seymur

Ceyn Seymur (; ) — İngiltərə kralı VIII Henrinin üçüncü qadını və VI Eduardın anasıdır. Sir John Seymour və Marqaret Wentwort`un qızıdır.

 Gənclik illəri 
Uşaqlıq və gənclik illəri ilə bağlı məlumat çox azdır. VIII Henrinin digər qadınlarıyla müqayisədə çox az təhsil almış, yazı yazmağı belə çox zəif olmuşdur. Buna baxmayaraq kasıb ailədə böyüməsi səbəbilə əl işi, ev işləri barədə çox qabiliyyətli olmuş, hətta bəzi əl işləri illər boyunca İngiltərə saraylarında saxlanmışdır.

 İngiltərə kraliçalığı 
30 may 1536 tarixində Kral VIII Henriylə evləndi və İngiltərə kraliçası elan olundu. Ancaq tacqoyma mərasimi olmadığı üçün rəsmi kraliça hesab edilmədi. O dönəmdə ölkədə Anqlikan hakimiyyəti olsa da, saf katolik inancını daim qorudu. 1537-ci ilin ilk aylarında hamilə olduğu öyrənildi və 12 oktyabr 1537 tarixində VIII Henrinin yeganə vəliəhdi VI Eduard dünyaya gəldi. Doğuş çox çətin keçmiş, oğlunun xaç suyuna salınma mərasimində belə iştirak edə bilməmişdir. Beləliklə, doğuşdan 12 gün sonra 24 oktyabr 1537 tarixində kraliça Hampton sarayında vəfat etdi. Kralın ən çox sevdiyi qadını olmuş, hətta VIII Henri vəfat etdikdən sonra Jane Seymour`un yanına dəfn olunmuşdur.

 İstinadlar 

 Xarici keçidlər 
 http://histfam.familysearch.org/getperson.php?personID=I1428&tree=EuropeRoyalNobleHous 
 http://www.findagrave.com/cgi-bin/fg.cgi?page=gr&GRid=1966
 http://englishhistory.net/tudor/monarchs/seymour.html